open-index/open-wikipedia-markdown huggingface dataset:
Barbara Ann

**«Barbara Ann»** er en sang skrevet av Fred Fassert og spilt inn av The Regents (som **«Barbara Anne»**) i 1961. Singelen kom på 13.-plass på Billboard Hot 100 i USA.

Den mest kjente coverversjonen er av The Beach Boys, som spilte inn sin versjon i september 1965 og ga den ut som singel fra albumet *[[Beach Boys' Party!]]* i desember 1965. Hovedvokalister på sangen er Brian Wilson og en ukreditert Dean Torrence fra duoen Jan & Dean. Sangen ble også spilt inn av The Who i 1966, med Keith Moon som vokalist.

The Beach Boys' versjon kom på 2.-plass på Billboard Hot 100 i USA, 13.-plass på UK Singles Chart i Storbritannia og på 1.-plass blant annet i Tyskland, Sveits og Norge, hvor den ble den første The Beach Boys-singelen som toppet VG-lista

## Personell
**Medvirkende på The Beach Boys-versjonen**
* Brian Wilson: hovedvokalist, bass
* Dean Torrence: hovedvokalist
* Al Jardine: bakgrunnsvokal, gitar
* Bruce Johnston: bakgrunnsvokal
* Mike Love: bakgrunnsvokal
* Carl Wilson: bakgrunnsvokal, gitar
* Dennis Wilson: bakgrunnsvokal
* Hal Blaine: askebeger

## Referanser
Chilam Balam

**Chilam Balam** er en samling av ni håndskrifter fra 1700-tallets Yucatán i Mexico. Bøkene, som har navn etter landbyene de kommer fra, inneholder ulike typer tekster fra den precolumbianske maya-kulturen: «gamle myter, historier og profetier som er datert i forskjellige maya-kalendre».

Tekstene er skrevet med latinsk alfabet på yukatansk mayaspråk, og tilskrives en legende-aktig forfatter kalt «Chilam Balam», et navn som er sammensatt av *chilam* («*spåmann*» eller «*religionsspesialist*») og *balam* (et vanlig etternavn som betyr jaguar).

Man kjenner til ni bøker, men det må ha eksistert flere. De viktigste av de kjente er de fra Chumayel, Maní og Tizimin. Både språk og innhold indikerer at bøkene er skrevet i den tiden da spanjolene beseiret de gamle herskerne i Yucatec, 1527-1546. Denne overgangsperioden gjenspeiler seg også i sammenblandingen av opprinnelig religion og katolsk kristendom.

## Innhold
# **Historie**. Landnåm, tidlige konger, krøniker fram til den spanske erobringene. Spådommer og kalendarier. 
# **Formula**. Gåter og lignelser
# **Myter**. Jordens skapelse og gjenfødelse, maisens tilkomst og magiske ritualer.
# **Klassifikasjoner**. Kalendre. Klassifikasjoner av den ytre naturen: astrologi, meteorologi, botanikk, menneskekunnskap, yrkesgrupper. Jordbruksalmanakker. Også katolsk liturgisk kalender og en europeisk, ptolemaiisk kalender med europeisk dyrekrets.
# **Legeplanter**. Medisinsk veiledning.
# **Spansk materiale**. Bønnebøker, helgenvita og ridderromaner. 

## Referanser


;Litteratur
* Bodil Liljefors Persson: *The Legacy of the Jaguar Prophet – An Exploration of Yucatec Maya Religion and Historiography.* Doktorsavhandling, Lunds universitet  (2000). ISBN 91-22-01873-5
* mayaweb.nl Full text of "The Book of Chilam Balam of Chumayel"
Dumbarton Football Stadium

**Dumbarton Football Stadium** er et fotballstadion i Dumbarton, Skottland, som befinner seg rett under den berømte Dumbarton Rock. Stadionet blir for tiden mest brukt til fotballkamper og er hjemmebane for Dumbarton FC. Stadionet har en kapasitet på rett over 2000 tilskuere, og ble bygget i år 2000, etter at klubben hadde flyttet fra sin gamle hjemmebane, Boghead Park. Det ble bygget på en del av tomten til det som tidligere hadde huset et skipsverft (Denny's shipyard).

Stadionet har bare én tribune, og ble offisielt åpnet lørdag den 2. desember 2000, før kampen mot Elgin City, en kamp som endte med 3&ndash;0-seier til The Sons. Fotballbanen bærer kallenavnet The Rock blant Sons-supporterne, siden den er plassert rett under Dumbarton Castle. Åpne områder omringer stadionet på tre sider uten tribuner, men disse områdene kan benyttes til fremtidige utvidelser, om Dumbarton skulle oppleve en ny vår og sikre seg en plass igjen i Scottish Premiership.

Det skotske herrelandslaget i fotball har flere ganger benyttet stadionet til treningsbane før hjemmekamper på Hampden Park i Glasgow. 

Ved siden av fotball blir stadionet også benyttet til mange andre tilstelninger, som for eksempel bryllupsarrangementer, konferanser og andre møter, som avholdes i lokalene til Allied Distillers, under tribunen. Gressmatten på stadionet har også blitt brukt til 'Cruise for Charity', en tilstelning som bringer sammen bilentusiaster fra hele Skottland for å samle inn penger til veldedighetsformål, arrangert av West Cruise.

## Navn
Stadionet hadde opprinnelig sponsornavnet **Strathclyde Homes Stadium**,med endret etter at sponsoren Strathclyde Homes ble insolvent i september 2011.  18. februar 2012 fikk den det offisielle nvanet **Dumbarton Football Stadium**, sponset av DL Cameron. Fem måneder etter, 20. juli 2012 fikk det sponsornavnet **The Bet Butler Stadium**.

## Referanser
Charlotte Baden

**Sophia Lovisa Charlotte Baden**, opprinnelig **von Klenau** (født 21. november 1740 i København, død 6. juni 1824 samme sted), var en dansk forfatterinne og brevskriver.  

## Liv og virke
### Bakgrunn
Charlotte von Klenau var datter av major Gustav Ludvig von Klenau (1703–72) og Bolette Cathrine From (1696–1788). Da hun var fem år gammel ble faren utstasjonert som premierløytnant i Norge, og Charlotte ble derfor satt i pleie hos en velbeslått slektning, Anna Sophie von den Osten. Denne var hoffmesterinne hos Frederik IVs datter prinsesse Charlotte Amalie, og prinsessen kom til å sørge for Charlottes oppdragelse og dannelse. Hun fikk tilkjent en livsvarig pensjon, ble introdusert for en rekke fornemme familier og fikk skolegang på fru Rolffs institutt i Nyborg. 

### Forfatter, brevskriver
I 1763 inngikk hun ekteskap med den femår eldre filolog (og senere professor) Jacob Baden.

Etter 21 års samliv debuterte hun i 1784 med brevromanen *Den fortsatte Grandison*, som var en fri fortsettelse av Samuel Richardsons roman *The History of Sir Charles Grandison*. Den ble trykket i *Bibliothek for det smukke Kïön* i 1784, og gjenutgitt i 1792. Hun fikk også trykket en rekke korttekster om det kvinnelige sjeleliv, ofte kamuflert som brev, i forlegger S. Poulsens *Morgen-Posten*. Charlotte har det insisterende oppgjør mot sværmeri og føleri til felles med sin samtidige kollega Charlotte Dorothea Biehl.

Hennes interesse for brevgenren må ses i forbindelse med at hun selv var en flittig brevskriver. Hun, som var oppdratt på tysk, skal således ha utviklet sitt muntligee dansk i forlovelsesårenes brevveksling. Men det var i tiden også en mer teknisk interesse for det «naturlige», det vil si ukunstlede brev. Interessen for emnet forbandt seg nok med embedsborgerskabets ideologiske avstandtagen til den seremonielle adels- og hoffkultur, men samtidig fikk fremhevelsen av det naturlige brev sivilisasjonskritisk innhold, da genren forbindes med muntlighet og med kvinners mer opprinnelige uttryksform, upåvirket som den var av lærdomskultur og klassisk retorikk. Det var i dette kulturpolitiske klima at kvinnelige romanfigurer var blitt godt stoff at Charlotte Baden kom til orde, skiftevis i eget navn og under anonymitetens dække.

Hun var mor til Gustav Ludvig og Torkel Baden.

## Referanser
 

## Eksterne lenker
* Dansk kvindebiografisk leksikon
* Nordisk kvinde litteratur historie
Bernhard Britz

**Bernhard Rudolf Britz** (født 27. mars 1906, død 31. mai 1935) var en svensk syklist som deltok i de olympiske leker 1932 i Los Angeles.
 
Britz vant to olympiske bronsemedaljer i landeveissykling under OL 1932 i Los Angeles. Han kom på tredjeplass i både den individuelle og i lagkonkurransen over 168 kilometer landevei. Han kom på tredjeplass individuelt bak Attilio Pavesi og Guglielmo Segato begge fra Italia og i lagkonkurranse kom det svenske laget på andreplass bak Italia. De andre på laget var Arne Berg og Sven Höglund.

## OL-medaljer
*  1932  Los Angeles - Bronse i sykling, 168&nbsp;km landevei  Sverige 
*  1932  Los Angeles - Bronse i sykling, 168&nbsp;km landevei, lag  Sverige

## Referanser


## Eksterne lenker
*
Frode Sørensen

**Frode Otto Sørensen** (født 8. februar 1912 i København, død 1. august 1980 i Bromma i Sverige) var en dansk syklist som deltok i de olympiske leker  1928 i Amsterdam og 1932 i Los Angeles.

Sørensen vant en olympisk sølvmedalje i landeveissykling under OL 1932 i Los Angeles. Han var med på det danske laget som kom på andreplass bak Italia. De andre på laget var Henry Hansen og Leo Nielsen.

## OL-medaljer
*  1932  Los Angeles - Sølv i sykling, 168&nbsp;km landeveisritt lag  Danmark

## Eksterne lenker
*
Tepexpan

**Tepexpan** er en by i Acolman kommune i den meksikanske delstaten México, nordøst for Mexico by. Tepexpan hadde 102&nbsp;667 innbyggere i 2010.

Tepexpan er særlig kjent for funnet av den såkalte «Tepexpan-mannen», et av de eldste menneskeskjelettene som er funnet i Mesoamerika.

## Referanser
Sven Höglund

**Sven Gustaf Alvar Höglund** (født 23. oktober 1910 i Vendel, død 21. august 1995 i Upplands Väsby) var en svensk syklist som deltok i de olympiske leker 1932 i Los Angeles.

Höglund vant en olympisk bronsemedaljer i landeveissykling under OL 1932 i Los Angeles. Han var med på det svenske laget som kom på tredjeplass i lagkonkurransen over 168 kilometer landevei. De andre på laget var Bernhard Britz og Arne Berg.

## OL-medaljer
*  1932  Los Angeles - Bronse i sykling, 168&nbsp;km landevei, lag  Sverige

## Referanser


## Eksterne lenker
*
Balmoor Stadium

**Balmoor** (også kjent som **Balmoor Stadium**) er et fotballstadion i den skotske byen Peterhead, Aberdeenshire. Det er hjemmebanen til det skotske andredivisjonslaget Peterhead FC. Stadionet har en kapasitet på 4 000 tilskuere, der omtrent ett tusen kan skaffe seg sitteplass. Med såpass lav kapasitet er Balmoor Stadium ganske langt under å oppfylle kriteriene til Scottish Premier League.

Stadionet ble åpnet i 1997, etter at Peterheads gamle hjemmearena, Recreation Park, ble solgt til supermarkedkjeden Safeway. Standarden på fasilitetene på Balmoor var en av hovedgrunnene til at Peterhead FC ble innvalgt i den skotske fotballigaen i år 2000 sammen med Elgin City FC.

Tilskuerrekorden for Balmoor er 3 700, som ble satt mot Partick Thistle i sluttspillfinalen i 2006 om opprykk fra andredivisjon i den skotske fotballigaen. Peterhead tapte for øvrig kampen, og gikk dermed glipp av førstedivisjonsfotball på Balmoor i sesongen etter.

## Eksterne lenker
* Peterhead F.C. official website
San Martín de las Pirámides

**San Martín de las Pirámides** er en kommune nordøst i den meksikanske delstaten México. Den hadde 24&nbsp;851 innbyggere ved folketellinga i 2010. Kommunens areal er på 70 km².

Navnet kommer av de nærliggende pyramidene i Teotihuacan.

## Referanser


## Eksterne lenker
* Kommunens offisielle hjemmeside
Jilotepec

**Jilotepec** er navnet på to kommuner i Mexico:
*Jilotepec (México), i delstaten México
*Jilotepec (Veracruz), i delstaten Veracruz
Westend

**Westend** er en delbydel (tysk: Ortsteil) i bydelen Charlottenburg-Wilmersdorf i Berlin med ca  innbyggere. Området utviklet seg etter 1866 til et boligkvarter for et velstående borgerskap. Det har fått sitt navn etter West End i London. 
## Byggverk i Westend
Sentrale byggverk i Westend er Olympiastadion fra 1936, friluftsscenen Waldbühne, bolighuset *Unité d'Habitation* av Le Corbusier og sendemasten Funkturm fra 1926. Billedhuggeren Georg Kolbes bolig og atelierhus ble ferdig oppført i 1929 og har vært museum fra 1950.

## Bildegalleri


Fil:Berliner Olympiastadion night.jpg|Olympiastadion
Fil:Corbusierhaus B-Westend 06-2017.jpg|Corbusierhuset
Fil:Berliner Funkturm.jpg|Funkturm
Fil:Waldbuehne Berlin 2007 002.jpg|Waldbühne


## Eksterne lenker
*
Vårnatt

***Vårnatt*** (1954) er en roman av Tarjei Vesaas om ei natt der to søsken (Hallstein og Sissel) i et gult hus får besøk av en familie på tur. Det gjestende reisefølget representerer en komprimert opplevelse av flere sider ved livet: fødsel, død, hat og kjærlighet.

Etter utgivelsen sa Arne Hannevik at innledningen, der søskene ennå ikke hadde fått besøk, var «fylt av en så fin naturopplevelse og båret av en så inntrengende innlevelse i ungdomssinn at ingen kan gjera Vesaas det etter». Derimot syntes han avslutningen, der besøket har dratt, var dunkel og et svakhetspunkt i romanen, fordi leseren «vet at noe har foregått med [søskenparet], men ikke hva som har foregått». 

Erik Solbakken (1943) var regissør for filmatiseringen *[[Vårnatt (film)|Vårnatt]]* (1976) med Anders Mordal i rollen som Hallstein.

Den 5. februar 1992 var det premiere på Det norske teatrets oppsetning av boka, dramatisert av Kjetil Skøien.  Som Hallstein var Sverre Solberg, som Sissel var Hildegun Riise. Det ble samtidig avholdt Vesaasmatiné med kona Halldis Moren Vesaas som gjest. Da hun ble spurt om hva *Vårnatt* betydde for henne svarte hun at «det er Hallsteins vårnatt, hans merkverdige og poetiske fabuleringer og dikterintuisjon, hans kontakt med naturen, langt på vei en mystiker. Han og Tarjei hadde mye til felles».  Om tilblivelsen av boken sa hun at
hun ikke visste om arbeidet før etterpå, og at «sin viten om unge sinn fikk han naturligvis også fra våre barn. Guri og Olav var 15 og 18 år på den tid ... han var så engasjert i deres liv og så engstelig for hver fest de var med på!».
 
## Referanser
Sean Patrick Flanery

**Sean Patrick Flanery** (født 11. oktober 1965 i Lake Charles, Louisiana) er en skuespiller fra USA.

Flanery flyttet til Los Angeles, California, for å begynne som skuespiller etter at han ble uteksaminert fra universitetet i Houston, Texas. Flanery er kjent for sin rolle som Connor MacManus i The Boondock Saints, visepresident Greg Stillson i The Dead Zone og for å portrettere Indiana Jones i The Young Indiana Jones Chronicles, samt som Bobby Dagen i filmen Saw 3D.

Siden skuespiller-karrieren skjøt fart i 1988 har Flanery opptrådt i over 50 filmer. I mars 2010, ble Flanery tildelt hovedrollen i sci-fi skrekkfilmen Death Worm. Han hadde også en birolle i filmen Saw 3D som kom ut samme år. Flanery mottok sitt svarte belte den 4. mai 2008) i brasiliansk Jiu-Jitsu i tillegg til at han har et svart belte i karate. Han har en hund som heter Donut, oppkalt etter en donut som hunden slukte kort tid etter å ha blitt adoptert av Flanery. Flanery vant Toyota Pro-Celebrity Race ved Toyota Grand Prix i Long Beach i 1997.

## Referanser


## Eksterne lenker
* 
*
Jean Taris

**Jean Charles Émile Taris** (født 6. juli 1909 i Versailles, død 10. januar 1977 i Grasse) var en fransk svømmer som deltok i de olympiske leker 1928 i Amsterdam, 1932 i Los Angeles og 1936 i Berlin.
 
Taris vant en olympisk sølvmedalje i svømming under OL 1932 i Los Angeles. Han kom på andreplass på 400 meter fri bak Buster Crabbe fra USA.

Taris ble europamester på to distanser under Svømme-EM i 1934 og vant ytterligere en sølvmedalje under Svømme-EM i 1931.

## Referanser


## Eksterne lenker
* 
* 
*
Tara Fitzgerald

**Tara Anne Cassandra Fitzgerald** (født 18. september 1967 i Essex, England) er en britisk skuespiller som har medvirket i spillefilmer, fjernsyn, radio og på teater.

Fitzgerald vant New York Drama Desk Award i 1995 og hun ble tildelt prisen for beste skuespillerinne under Reims International Television Festival i 1999 for sin rolle som Lady Dona St. Columb i *Frenchman's Creek*. Fitzgeralds siste rolle har vært i en West End-oppsetning av Misanthrope som ble satt opp ved Comedy Theatre sammen med skuespillerne Damian Lewis og Keira Knightley. Siden 2007, har Fitzgerald dukket opp i mer enn 30 episoder av BBC-serien Waking The Dead (på norsk Kalde spor).

Fitzgerald var datter av den irske portrettfotografen Sarah Geraldine Fitzgerald og den italienske kunstneren Michael Callaby. Som barn flyttet familien til Freeport på Bahamas, hvor hennes bestefar, David Fitzgerald var bosatt. Da familien var tilbake i England, skilte hennes foreldrene seg da hun var tre år gammel. Fitzgerald og hennes mor bodde deretter i en kjellerleilighet utenfor Old Brompton Road i Kensington. Da Tara var seks år gammel giftet moren seg med skuespilleren Norman Rodway fra Irland, og familien brukte flere år på å reise over store deler av De britiske øyer.

Fitzgerald gikk på barneskoler i London, Glasgow, Dublin og Stratford-upon-Avon i Warwickshire. Som tenåring returnerte Fitzgerald og hennes familie til Sør-London. Hun var student ved Walsingham Girls 'School i Clapham (nå Thomas' Preparatory School), men sluttet da hun var seksten år. Fitzgerald gjennomgikk en audition for Royal Academy of Dramatic Art og ved Guildhall School of Music og Drama, men hun ble ikke akseptert noen av stedene. Hun tilbrakte de neste to årene som servitør før hun begynte ved en drama-skole. Fitzgerald ble uteksaminert fra dramaskolen i London i juli 1990.

I 2001 giftet Fitzgerald seg med den amerikanske skuespilleren og regissøren John Sharian. Paret ble separert i mai 2003 og senere tok de ut skilsmisse. Fitzgerald er grand-niese av den irske skuespilleren Geraldine Fitzgerald.

## Eksterne lenker
*
Stepin Fetchit

**Stepin Fetchit** (født 30. mai 1902, død 19. november 1985) var en amerikansk skuespiller og komiker. 

I en alder av tolv år rømte Fetchit hjemmefra og ble med et karneval, hvor han tjente til livets opphold i noen år som sanger og danser. Fetchit ble en artist innenfor vaudeville før han begynte son profesjonell skuespiller. Han var en av de første skuespillerne med en afrikansk bakgrunn som hadde en vellykket skuespiller-karriere i USA. Han ble tildelt en stjerne på Hollywood Walk of Fame. Fetchit skal ha konvertert til islam i 1960 og han skal ha vært en nær venn av tungvektsmesteren Muhammad Ali. I 1976 ble Fetchit tildelt prisen Special NAACP Image Award. Et hjerneslag i 1976 gjorde slutt på Fetchit s karriere som skuespiller, og han flyttet inn i Motion Picture & Television Country House and Hospital. Han døde den 19. november 1985 av lungebetennelse i en alder av 83 år.

## Referanser


## Eksterne lenker
*
Tyskland under Sommer-OL 2000

**Tyskland under Sommer-OL 2000**. 422 sportsutøvere, 241 menn og 181 kvinner, fra Tyskland deltok i tretti sporter under Sommer-OL 2000 i Sydney. De ble femte beste nasjon med tretten gull-, sytten sølv og tjueseks bronsemedaljer. Padleren Birgit Fischer var landets flaggbærer under åpningsseremonien.

## Medaljer

## Medaljevinnerne
Tyskland under Sommer-OL 2004

**Tyskland under Sommer-OL 2004**. 441 sportsutøvere, 250 menn og 141 kvinner, fra Tyskland deltok i tjueni sporter under Sommer-OL 2004 i Athen. De ble sjette beste nasjon med tretten gull-, seksten sølv og tjue bronsemedaljer. Rytteren Ludger Beerbaum var landets flaggbærer under åpningsseremonien.

## Medaljer

## Medaljevinnerne

## Eksterne lenker
*  Germany at the 2004 Athina Summer Games  på Sports-reference.com
Asiatouren i landeveissykling 2009–10

**[[Asiatouren i landeveissykling]] 2009–10** var den 6. sesongen av UCI Asia Tour. Sesongen startet med Milad De Nour Tour i Iran den 5. oktober 2009 og ble avsluttet med Tour de Hokkaido i Japan den 20. september 2010.

## Asiatourranking

### Individuell

### Nasjon

## Kalender

## Eksterne lenker
*
Bredåsjön

**Bredåsjön** er en innsjø i Härjedalen, Sverige, i nærheten av grensen til Dalarna og Norge. Innsjøen ligger i en høyde på 788 meter over havet, og er dermed en av Sveriges høyest beliggende innsjøer. Innsjøen dreneres gjennom innsjøen Rogen, til Femunden og Trysilelva i Norge.

Innsjøen er «betydelig påvirket» av luftbårne forurensninger av bromerte bifenyler (flammehemmere) og kvikksølv, og oppnår derfor ikke god kjemisk status, og dessuten «utilfredsstillende» økologisk status.

## Referanser
Flåsjön (Berg kommune)

**Flåsjön** er en innsjø langs Ljungan i Berg kommune i Jämtland og Härjedalen i Sverige. Innsjøen er siden begynnelsen av 1970-tallet utbygd til et vannmagasin for vannkraft. Innsjøens overflateareal er oppgitt til 22,6 km².

Flåsjön var også navnet på gården som lå ved innsjøen før reguleringen.

## Referanser


## Kilder
*http://www.viss.lst.se/Waters.aspx?waterEUID=SE696314-139370&FreeTextSearch=Fl%c3%a5sj%c3%b6n&ReportUnitSearch=1&searchType=1
Härjeåsjön

**Härjeåsjön** er ei grend i Härjedalen kommune i Sverige. Grenda ligger ved nordsiden av sjøen Härjeåsjön.

## Referanser
Kesusjön

**Kesusjön** er en innsjø 10 km vest for Ljungdalen i Berg kommune i det nordlvestlige Härjedalen. Rundt innsjøen ligger det mange hytter, samt serveringsstedet Kesubon. Kesusjön har ingen veiforbindelse, da veinettet stopper i Kläppen noen kilometer lengre øst. Gjennom Kesusjön renner Kesuån, som Ljungen tar med seg noen kilometer lengre nedstrøms. På vinterstid er det scooter- og skiløyper fra Ljungdalen og Kläppen til Kesusjön. Det er røye, og noe ørret, i innsjøen.

## Eksterne lenker
* Information om sjön på Ljungdalsfjällens hemsida.
Siksjön

**Siksjön** er en innsjø sørøst i Herjedalen i Sverige. Siksjön er ca 10 km lang, men bare ca en km bred, og er kilde for Voxnan. Siksjön ligger langs E45.

## Referanser
Storsjön (Härjedalen)

**Storsjön** er en innsjø i det nordvestlige Härjedalen i Sverige, og er en del av Ljungans øvre løp. Ved innsjøen ligger tettstedet Storsjö, med Storsjö kyrka. Ved innsjøens nordøstlige bredde ligger Krankmårtenhögen, et gravfelt fra jernalderen.

## Referanser
Juvuln

**Juvuln** (også *Juveln*) er en innsjø nordvest i Åre kommune i Jämtland, Sverige. Innsjøen er regulert for kraftproduksjon, og vannstanden varierer fra 387 til 396 meter over havet. Juvuln dreneres fra sørsiden gjennom den korte Kallströmmen til Kallsjön, og inngår i Indalsälvens nedslagsfelt.

I sjøen finnes ørret, røye, harr, lake, sik, abbor og gjedde.

Ved Juvuln er det flere funnsteder fra steinalderen, blant annet bosetninger og fangstgroper.

## Referanser
Sund Sportsklubb

**Sund Sportsklubb** (stiftet 16. april 1965 som *Fotballklubben Hald*) er en idrettslag fra Skogsvåg i Øygarden i Vestland fylke. Sportsklubben driver med fotball, futsal og håndball.

## Historikk
Klubben ble stiftet som *Fotballklubben Hald* 16. april 1965, men slo seg sammen med *Sund Idrettslag* 1. januar 2012 og dannet *Sund Sportsklubb*. Hald drev aktivitetene fotball og futsal, mens Sund hadde håndball. Klubbens mål etter sammenslåingen var å utvide treningstilbudet til å omfatte flere idrettsgrener.

Håndball spilles i Sundhallen. Fotball spilles på Hald Stadion, som er et komplett fotballanlegg, med gressbane anlagt i 1982, flomlysbelagt kunstgressbane fra 2002 og klubbhus fra 1984.

## Idretter
### Fotball
A-laget i fotball for menn har spilt i 4. divisjon siden 2015-sesongen, etter å ha spilt i 5. divisjon i 2013 og 2014.

;Tabell

## Eksterne lenker
*
Christian Semb Magnus

**Christian Semb Magnus** (født 3. juli 1841 i Kristiania, død 30. november 1923 samme sted) var en norsk forretningsmann, som særlig huskes for å ha gitt navn til Magnus-gården (Karl Johans gate 33) i Oslo, der han dreiv forretning.

Magnus var fra 1855 ansatt hos Peter Dührendahl & Co, en kjent vin- og skipshandel i Tollbugata 17. I 1869 etablerte han egen delikatesseforretning på Karl Johan. I 1873 overtok han hjørnegården nr. 33, der han også bodde sammen med kona Hermine Adelaide Hansteen (1851–1901) og etter hvert tre barn. På slutten av århundret blei bygninga revet, og Magnus fikk reist dagens gård.

Magnus' delikatesseforretning var den første butikken i dette kvartalet. Den blei ansett som ei av byens finere forretninger, og den var av de første som fikk innlagt strøm, noe som bidrog til utviklinga av Karl Johan som promenadestrøk. Butikken blei seinere overtatt av Oluf Lorentzen.

Magnus var engasjert i byens forretningsliv med ei rekke styreverv, og han hadde også et sosialt engasjement, som viste seg ved at han var styremedlem i blant annet Pipervikens asyl og Kristiania barnehjem.

## Kilder
* *Hvem er hvem?*, Kristiania 1912
* Arne Lie Christensen: *Karl Johans fasader – et kulturhistorisk nærbilde*, Pax 2007
De to kulturer

***De to kulturer*** (originaltittel *The Two Cultures and the Scientific Revolution*) er et berømt foredrag holdt 7. mai 1959 som senere ble utgitt som bok av den britiske fysikeren, forskningsadministratoren og skjønnlitterære forfatteren Charles Percy Snow. Boka drøfter det Snow oppfatter som en kløft mellom tenkemåten mellom teknologi og naturvitenskap på den ene siden og litterære/humanistiske fag på den andre siden, og hvordan denne kløften hindrer løsning av verdens viktige problemer. 

Boka var en kritikk av skolesystemet som ifølge Snow tillot spesialisering på et alt for tidlig tidspunkt slik at kunnskap «Snows poeng er, svært forenklet, at det mellom disse to kulturene er en kløft av gjensidig uvitenhet, arroganse og fordommer. Han så på denne polariseringen som en trussel mot en sunn samfunnsutvikling, og hans anliggende var å bygge bro.»

## Bibliografi
* *De to kulturer*, oversatt av Edvard Stang. Forordet av Trond Berg Eriksen og Kristoffer Gjøtterud, *Cappelens upopulære skrifter* **38**, 1960/2001 ISBN 82-02-19899-2
* *De to kulturer*, oversatt av Edvard Stang. innledende essay av Vidar Enebakk utgitt innen *[[Bokklubbens kulturbibliotek]]* 2008 ISBN 978-82-525-6844-8

## Referanser

 
## Se også
* Hjernevask (TV-program)
Kallsjön

**Kallsjön** er en innsjø nord for Åreskutan i Åre kommune i Jämtland, Sverige. Kallsjön, som siden tidlig på 1940-tallet er regulert til vannkraftsformål, har et overflateareal på 158,5 km² og en dybde på 134 meter, er Sveriges åttende største innsjø målt i volum, med 6,1 milliarder m³ (6,1 km³).

Den økologiske status klassifiseres som utilfredsstillende (sv. «otilfredsställande»). Kjemisk er sjøen betydelig påvirket av luftbårne forurensninger, spesielt polybromert difenyleter PBDE (flammehemmere) og kvikksølvforbindelser. Dette gjelder generelt alt vann i Skandinavia.

Navnet kommer trolig fra dialektordet for «karl» (på mere moderne norsk dialekt «kall»). Innsjøens opprinnelige navn  (*Kalln*) betyr altså karen eller gubben, og har ingenting med kjølig å gjøre. Den innsjøens navn var ment for, var ifølge tradisjonen en «karl» som var i slekt med guden Frøy, som hadde gitt Frösön i Storsjön navn. Kall er for tiden også navnet på kirkestaden ved innsjøens østside. Ved innsjøens vestside finner man tettstedet Huså, som fram til tidlig på 1900-tallet var et industrisamfunn. Ved den sørlige enden av innsjøen finner man Åre kommunes administrasjonssenter, Järpen.

## Referanser




## Kilder
*SCB
*«En bok om Kall» av Gösta Ullberg

## Eksterne lenker
* 
* Kallbygden
Korsvattnet

**Korsvattnet** (sørsamisk: *Kroessejaevrie*) er en innsjø i Krokom kommune i Jämtland, Sverige. Korsvattnet består av to sammenhengende innsjøer, *Stora Korsvattnet* og *Lilla Korsvattnet*. Innsjøen ligger i Oldfjällen, og dreneres av en av Långans to større kildeelver, som deretter renner ut i Yttre Oldsjön.

SMHI har en meteorologisk stasjon ved Korsvattnet.

## Referanser
Kriken

**Kriken** er en innsjø mellom Ede og Änge i Krokom kommune, Jämtland, Sverige. Innsjøen ligger mellom Hällsjön og Näldsjön.

## Referanser
Kvarnbergsvattnet

**Kvarnbergsvattnet** er en innsjø i Strömsund kommune i Jämtland, Sverige. Innsjøen ligger mellom grensen mot Norge og Gäddede. Den er regulert for kraftproduksjon ved utløpet i sørøst. Høyden varierer da mellom 303 og 313 meter over havet, og sjøen dekker et areal på 57-68 km². Sjøen regnes som en del av Ströms Vattudal. Langs bredden av innsjøen ligger, fouten tettstedet Gäddede, også Lövvik, Rydning, Havdarstången, Bränna, Viken, Mon, Sandnäset, Kyrkbollandet og Lermon. Mange av innbyggerne som kom til området på 1700-tallet, var nordmenn. Navnet Kvarnbergsvattnet kommer fra Kvarnstensberget, hvor det i eldre tider ble brutt kvernstein. 

Etter at Sverige fikk Trondheims län ved freden i Roskilde 1658, ble det lansert planer om kanal og båtforbindelse mellom Bottenhavet og Trondheimsfjorden via Ströms Vattudal og Kvarnbergsvattnet. Det ble imidlertid aldri noen sluser forbi Gäddede opp til Kvarnbergsvattnet.

Innsjøen ble regulert første gang i 1940, og permanent fra 1950. Dagens kraftstasjon ved Gäddede kraftverk er bygget i 1974.

## Se også
* Liste over innsjøer i Skandinavia

## Referanser




## Kilder
*
Landögssjön

**Landögssjön** (*Landösjön*) er en lang og smal innsjø i Offerdal i Krokom kommune, Jämtland, Sverige. I den øvre enden av innsjøen ligger Rönnöfors, hvor det er rester etter et gammelt jernverk.

Långan drenerer innsjøen til Indalsälven. Ved innsjøens nordside (Nolasjön) ligger bebyggelsene Vejmon, Trången, Fiskviken, Anvågen, Enarsvedjan, Tjärnåsen, Brattmon, Rismon, Kittelberget og Landön. Ved innsjøens sørside ligger Lien.

Landögssjön innehar den svenske sportsfiskerekorden for røye. Den ble tatt 2. august 2007 og veide 10,83&nbsp;kg.

## Referanser




## Eksterne lenker
* Landösjöns FVO
Casa Murilo

**Casa Murilo** er et norsk band fra Oslo som spiller rock. Bandet ble stiftet av britene Chris Winfield og Dan Hesketh og nordmannen Fredrik Baden i Oslo i 2009. Bandet har gitt ut to studioalbum.

## Historie
Dan Hesketh flyttet til Brasil for å jobbe i et firma som hjalp brasilianske studenter med å få studieplass i Storbritannia. Her traff han Chris Winfield, som var en venn av Ross Holmes, sjefen for firmaet Hesketh jobbet i. Etter å ha bodd sammen i Brasil i noen år traff de to guttene hver sin norske jente i 2008, og flyttet til Oslo med dem. I et intervju med Popsalongen i NRK P3 16. november 2010 forteller Hesketh at de kom til Norge på høsten, og ble slått av det kalde været og mørket «we pulled through by writing songs». På våren 2009 fikk de overtalt produsent og trommis Fredrik Baden til å bli med i bandet, og etterhvert også Rudi Leo Johan Johansen (gitar), Håkon Møller (tangenter) og Sturla Hinze (bass).

Etter å ha blitt populære på NRK Urørt, ble bandet spilt av popsalongen på P3. De ble invitert til å spille på Norwegian Wood og Øyafestivalen, og også bransjefestivalen By:Larm i Oslo. Singelen *Drunken Promises* ble listet på P3, og etter å ha spilt store og små konserter gikk de høsten 2010 i studio for å spille inn debutalbumet sitt, *Lifting Ships*. Lifting Ships handler om bandets opprinnelse, og Hesketh og Winfields tur til, og møte med Norge.

### Navn
Opprinnelig ville de to britene kalle bandet for *The Norwegian Girls*, fordi det var norske jenter som hadde fått dem til Norge i første omgang. Navnet ble imidlertid slaktet av kjærestene til Hesketh og Winfield, og de skiftet til Casa Murilo. Murilo var en mann de bodde med i Brasil, og bandet er oppkalt etter huset hans (Casa Murilo betyr omtrent «Murilos hus»).

## Medlemmer
*Dan Hesketh, *vokal, gitar*
*Chris Winfield, *vokal, gitar*
*Fredrik Baden, *trommer*
*Rudi Leo Johan Johansen, *el-gitar*
*Håkon Møller, *tangenter*
*Sturla Tesdal Hinze, *bass*

## Diskografi

*Lifting Ships (2011), *Spoon Train*
*The Rise And Fall (2012)
* Ignition (26.september 2014)
* Summer 1998 (2020)

## Referanser


## Eksterne lenker
* 
* Bandets side på NRK Urørt
* Artikkel om opptreden i Popsalongen
* Bandets side på MySpace
* ''Norwegian rock-band to headline Wireless Sessions'' , norway: the official site in bangladesh
Carac

**Carac** er en kake som stammer fra Sveits. Den er rund og har en størrelse av enten cirka 25 centimeterer eller av cirka åtte centimeterer i diameter. Kaken kommer opprinnelig fra de romansk-språklige kantonene Vaud, Fribourg, Neuchâtel og Genève.

## Sammensetning
Kaken har grønn glasur og et sjokoladepunkt på sentrum. Kaken består av en bakt grunn til mørdeig. Grunnen er fylt med en canache som består av to del sjokolade og en del fløte. Når canache er kald, bestrykes den med aprikossyltetøy og en grønn glasur.

## Referanser


## Eksterne lenker
*
Tove Styrke

**Tove Anna Linnéa Östman Styrke** (født 19. november 1992 i Umeå i Sverige) er en svensk vokalist og artist. Hun vant tredjeplass i TV-programmet *[[Idol (Sverige)|Idol]]* i Sverige i 2009. Siden 2010 har hun hatt en karriere som popsanger. Hennes selvbetitlede debutalbum, *Tove Styrke*, ble utgitt 2010 og året ble en ny internasjonal utgave av albumet utgitt. Etter noen års opphold med turnering kom Styrke tillbake i 2014 og ga ut to singler og en EP i forkant av det nye albumet *Kiddo* som ble utgitt 2015.

Styrke har også vært involvert i kortfilmer og reklamefilmer. Hun har også fotografert for magasiner som *[[Glamour (magasin)|Glamour]]*, *[[Aftonbladet]]*, *[[Frida (magasin)|Frida]]* og *[[Cosmopolitan (magasin)|Cosmopolitan]]*.

I juni 2010 ga hun ut sin første singel, «Million Pieces», skrevet av Adam Olenius fra Shout Out Louds og Lykke Li. Sangen ble senere remixet av Familjen. Hennes andre singel, «White Light Moment», ble publisert i oktober samme år. Både den første og den andre singelen er med på hennes debutalbum, *[[Tove Styrke (album)|Tove Styrke]]*, gitt ut 12. november 2010.

*[[New York Post]]* oppførte Tove Styrke som en av de mest interessante artister i 2011. I slutten av februar 2011 ble det publisert en EP av Styrke, med sangen «High And Low» i seks nye versjoner. I 2012 ble Styrke kjent i Europa. Både singeler og album ble utgitt i Tyskland, der også noen nye låter ble utgitt. Den 25. juli 2017 og 31. juli 2018 opptrådde hun i "Allsång på Skansen". Styrke har vært med i noen få kortfilmer. I mars 2018 turnerte Styrke i USA som oppvarming for Lorde og deretter som oppvarming for Katy Perry på hennes Europaturné samme sommer.

## Diskografi
### Album
* 2009 – *Det bästa från Idol 2009* (er med på to låter på albumet)
* 2010 – *[[Tove Styrke (album)|Tove Styrke]]* (solgt til platina i november 2013)
* 2011 – *[[Tove Styrke (album)|Tove Styrke]]* (inneholder singelen "Call My Name" og remake av låten "High And Low")
* 2015 – *Kiddo*
* 2018 – *Sway*
* 2022 – *Hard*

### EP
* 2011 – *High And Low EP*
* 2014 – *Borderline*

### Singler
* 2010 – «Million Pieces»
* 2010 – «White Light Moment»
* 2011 – «Call My Name»
* 2011 – «Bad Time for a Good Time» (Tove Styrke + Gnucci Banana)
* 2014 – «Even If I'm Loud It Doesn't Mean I'm Talking To You»
* 2014 – «Borderline»
* 2015 – «Ego»
* 2015 – «Number One»
* 2015 – «...Baby One More Time» (Britney Spears cover)
* 2017 – «Say My Name»
* 2017 – «Mistakes»
* 2017 – «Liability» (demo) (Lorde cover)
* 2018 – «Vibe»
* 2021 – «Start Walking»
* 2022 – «Show Me Love»
* 2022 – «Hardcore»
* 2022 – «YouYouYou»

## Referanser


## Eksterne lenker
* 
* 
* 
*
Tove Styrke (album)

***Tove Styrke*** er Tove Styrkes debutalbum og gitt ut 12. november 2010. Albumet debuterte på 21.-plass i Sverigetopplistan, og gikk opp til 10.-plass i sin andre uke.

Den første singelen, *Million Pieces*, ble en stor hit, og høstens mest spilte sang på radiostasjonen P3
Den andre singelen, *White Light Moment*, klatret til femteplass i Sverigetopplistan og solgte til gull, og oppnådde en tredjeplass som best på *Tracklistan*.

Den tredje singelen ble gitt ut i slutten av februar 2011 og besto av nye versjoner av *High og Low*.

## Låtene, låtskriver og produsent
# Beating On a Better Drum  (Berger/Berger/Styrke). Produsert av Patrik Berger.
# Stalker In Your Speaker (Berger/Berger). Produsert av Patrik Berger.
# High And Low (Berger/Berger/ Styrke). Produsert av Patrik Berger.
# Million  Pieces (A.Olenius/LLZ). Produsert av Lotus & 2manyfreckles.
# Chaos (Styrke/Bao). Produsert av Lotus & 2manyfreckles.
# Bad Time For A Good Time  (Berger/Berger).  Produsert av Patrik Berger.
# Close Enough (Ågren/Kask/Styrke).  Produsert av Peter Ågren og Janne Kask.
# Love You and Leave You. (Paw). Produsert av Paw.
# Four Elements  (Styrke/Bao). Produsert av Lotus & 2manyfreckles.
# Walking My Daydream  (Ågren/Kask/Styrke).  Produsert av Peter Ågren og Janne Kask.
# White Light Moment (Ågren/Kask/Styrke). Produsert av Peter Ågren og Janne Kask.

## Referanser


## Eksterne lenker
*
Henri-Jean Guillaume Martin

**Henri-Jean Guillaume Martin** (født 5. august 1860 i Toulouse i Frankrike, død 12. november 1943 i Labastide-du-Vert i nærheten av Cahors) var en fransk postimpresjonistisk maler.

## Liv og virke
### Bakgrunn
Henri-Jean Martin var født i Toulouse som sønn av en fransk møbelsnekker og en mor av italiensk herkomst. Han startet sin på sitt løp innen kunsten i 1877 ved kunstakademiet i Toulouse (École supérieure des beaux-arts de Toulouse) som en elev av Jules Garipuy. Han gikk også i lære hos Henry-Eugéne Delacroix. I 1879 flyttet han til Paris, og med hjelp av et stipend ble han i stand til å studere i studioet til Jean-Paul Laurens. 

### Kunstner
I 1883 fikk han sin første medalje ved Parissalongen, hvor han holdt sin første utstilling i 1886.

I 1884 ble Martin tildelt et stipend for en studietur i Italia. Der studerte han verkene til skikkelser som Giotto og Masaccio. Hans bidrag til Parissalongen i 1889 ga ham gullmedaljen for et arbeide som er blitt beskrevet som pointillisme. I 1896 ble han tildelt korset av æreslegionen, hvor han i 1914 ble utnevnt til kommandør. Under verdensutstillingen i 1900 ble han tildelt den høyeste utmerkelsen for sitt arbeide. I løpet av denne perioden ble han en nær venn av skulptøren Auguste Rodin. Den 24. november 1917 ble han medlem av seksjonen for malerkunst innenfor l'Académie des Beaux-Arts, som ble ledet av Gabriel Ferrier.

Martin var rosenkorser og deltok i 1893 i utstillingen salons de la Rose-Croix (*La Rose-Croix esthétique*), en kunstnerisk bevegelse innenfor symbolismen som ble grunnlagt av Joséphin Péladan i 1890, og som prøvde å oppfange de esoteriske strømningene på slutten av 1800-tallet.

Henri-Jean Guillaume Martin er en av de mest verdsatte kunstnerne fra den tredje franske republikk. Sammen med verker av sine kunstnervenner Paul Pujol, Jean-André Rixens og Paul Gervais, pryder hans malerier kapitolen i Toulouse, der også den sentrale hallen bærer hans navn. Verker av Martin var utstilt ved universitetet Sorbonne i 1908, Hôtel de Ville i Paris og Palais de l'Élysée, også i 1908, statsrådet i Frankrike fra 1914 til 1922 og ordførerkontoret i det femte distrikt i 1935.

Martins introverte temperament fikk han til å flytte fra Paris. Etter et tiårs søken etter et ideélt hjem, kjøpte han Marquayrol, et hus med utsikt over La Bastide du Vert, i nærheten av Cahors. Han fremførte sine beste arbeider i dette nye beroligende miljøet, og døde der den 12. november 1943.

Hans virke som neoimpresjonist er ikke oppfattet som revolusjonerende. Han er likevel blitt satt i samme klasse som den verdenskjente symbolistiske maleren Pierre Puvis de Chavannes.

## Referanser


## Eksterne lenker
* 
* Verker av Henri Martin på artcyclopedia
Volkspark Friedrichshain

**Volkspark Friedrichshain** er en stor park og et rekreasjonsområde i ortsteilen Friedrichshain i Berlin. Området grenser i nord til boligområdet Bötzowviertel i Prenzlauer Berg.

Parken var den første anlagte kommunale park i Berlin. Etter en ide av Peter Joseph Lenné vedtok Berliner Stadtverordnetenversammlung i 1840 å bygge en park for den tett befolkete bydelen. Anledningen var tronjubileet til Friedrich II. 

## Eksterne lenker
*
Epitalamium

**Epitalamium** er en latinsk form av greske ἐπιθαλάμιον, *epithalamion*, «brudesang» (avledet fra ἐπί, *epi*, «på», og θάλαμος, *thalamos*, «bryllupskammer»), som henviser til et dikt skrevet særskilt for bruden på veien til bryllupssengen. 

Denne formen fortsatte å være populær gjennom historien til den antikke verden. Den romerske poeten Catullus skrev en berømt epitalamium, som ble oversatt fra eller i det minste inspirert av et nå tapt verk av Sapfo. I henhold til Origenes kan *[[Høysangen]]* være en epitalamium for bryllupet til kong Salomo med faraos datter. Disse hymnene ved bryllupet lovpriste brudeparets skjønnhet og forestående fruktbarhet i høystemt stil. Av de diktfragmenter etter Sapfo er fragmentene 91-95 epitalamier.

Flere komponister har skrevet musikk inspirert av epitalamium-tradisjonen. Blant disse hører Fartein Valen med sitt orkesterverk «Epithalamion» op. 19 fra 1933.
## Referanser


## Eksterne lenker

* Chisholm, Hugh, red. (1911): «Epithalamium», *Encyclopædia Britannica*. **9** (11. utg.). Cambridge University Press. s. 705.
Somerset Park

**Somerset Park** er et fotballstadion i Ayr i South Ayrshire i Skottland.

Stadionet har vært hjemmebane for Ayr United FC siden klubben ble grunnlagt i 1910. Før den tid var Somerset Park hjemmebane for Ayr FC. For tiden har stadionet en tilskuerkapasitet på 10 185, der 1 597 kan sitte, og det gjør Somerset Park til et av de største stadionanleggene utenfor Scottish Premier League. Somerset Road End er den nest største ståtribunen med tak i Skottland, etter Palmerston Park i Dumfries, hjemmebanen til Queen of the South FC. 
 
Banens tilskuerrekord på 25 225 ble satt den 13. september 1969 i en kamp mot Rangers FC.

## Historie
Ayr FC overtok Somerset Park i 1888 som erstatning for sitt tidligere stadion Beresford Park, siden klubben hadde behov for et annet stadion til en vennskapskamp mot det årets engelske FA-cupmestere Aston Villa FC, ettersom Beresford Park ble brukt til en husdyrmesse (Ayr Cattle Show) på den angjeldende datoen.

### Nylige begivenheter
Nylig (i 2006) har klubben offentliggjort planer om å selge Somerset Park og flytte til et nytt fotballstadion som skal bygges i byens Heathfield District. Det nye stadionet er ment å bestå av bare én tribune med 3 640 sitteplasser, med mulighet til å bygge enda en tribune med 3 000 seter og en ståtribune med ett tusen plasser. Potensielt skal det nye stadionet altså ha plass til 7 640 tilskuere.

Den 22. august 2008 trakk Barratt Homes seg ut av en avtale om å kjøpe Somerset Park. Barratts avgjørelse var basert på fylkestinget i South Ayrshires planer, som kalles Section 75 Planning Agreement, som de mente var umulige å gjennomføre. Dermed forblir nok Ayr United FC på gamle Somerset Park fortsatt i mange år fremover.

## Referanser


## Eksterne lenker
* History of Somerset Park
* Somerset Park Pictures
10. serierunde i Tippeligaen 2011

**10. serierunde i [[Tippeligaen 2011]]** spilles det to kamper på lørdag 28. mai. Runden begynner klokken 16:00 med kampen mellom Sarpsborg 08 og Lillestrøm, og blir avsluttet med mandagskampen mellom Odd Grenland og Rosenborg på Sør Arena 30. mai klokken 19:00. Hovedkampen denne runden er kampen mellom Tromsø og Brann, 29. mai klokken 20:00.

## Fakta

### Referanser
Linda Fiorentino

**Linda Fiorentino** (født 9. mars 1958) er en amerikansk tidligere skuespiller, best kjent for sine roller i filmer som *Dogma*, *Vision Quest*, *[[Men in Black]]*, *After Hours* og *The Last Seduction*.

Fiorentino er av italiensk-amerikansk katolsk bakgrunn. Hun ble uteksaminert fra Washington Township High School, i Sewell, New Jersey, og ble deretter utdannet ved Rosemont College i forstaden Philadelphia. Fiorentino studerte fotografi ved International Center of Photography i New York City.

Fiorentino fikk sin første profesjonelle rolle i 1985 da hun spilte i *Vision Quest*. Men det var ikke før i 1994 at hun ble anerkjent, og fikk utmerkelser for sin prestasjon i filmen *The Last Seduction*, men fordi denne filmen først ble vist på TV var ikke Fiorentino kvalifisert til noen Oscar-nominasjon for beste kvinnelige hovedrolle, til tross for mange strålende kritikker.

Fiorentino var gift med regissør John Byrum for en periode, men de skilte seg i 1993.

## Referanser


## Eksterne lenker
* 
*
Jonathan Firth

**Jonathan Firth** (født 6. april 1967 i Essex, England) er en britisk skuespiller. Jonathan Firth er en yngre bror av Colin Firth og Kate Firth.

Firth begynte ved Central School of Speech før han begynte å studere drama ved Peter Symonds College i Winchester. Han har opptrådt både i filmer og har også hatt noen bemerkelsesverdige opptredener på fjernsyn, slik som karakteren Linton Heathcliff i filmatiseringen av Emily Brontë sin kjente bok *[[Stormfulle høyder]]* (1992), Fred Vincy i *Middlemarch* (1994) og som Prins Albert i Victoria & Albert (2001). Firth ble også omtalt som en illusjonist i en episode av den amerikanske TV-serien Ghost Whisperer. Han har også spilt i en kortfilm, *The Chef's Letter*.

## Referanser


## Eksterne lenker
*
Chelsea Field

**Chelsea Field** (født 27. mai 1957 i Glendale, California, USA) er en amerikansk skuespillerinne. Fields er mest kjent for å spille karakteren Teela i filmatiseringen av *Masters of the Universe* fra 1987. Field har vært gift med skuespiller Scott Bakula siden 1996 og de har to sønner sammen.

## Filmografi
* *Solid Gold (TV-serie) ([[1983]]–[[1984]])
* *Commando (film, 1985)
* *Perfect (film) (1985)
* *Masters of the Universe (film, 1987)
* *Skin Deep (1989)
* *Harley Davidson and the Marlboro Man* ([[1991]])
* *The Last Boy Scout* (1991)
* *Dust Devil (film, 1993)
* *[[The Birds II: Land's End]] (1994)
* *Flipper* (film, 1996)
* *Wicked'' (film, 1998)

## Referanser


## Eksterne lenker
*
Joseph Fiennes

**Joseph Fiennes** (født som **Joseph Alberic Twisleton-Wykeham-Fiennes**, 27. mai 1970 i Salisbury, Wiltshire, England) er en britisk skuespiller på film og TV, og teateret. 

Fiennes er kanskje mest kjent for sine skildringer av William Shakespeare i filmatiseringen av *[[Shakespeare in Love]]*, som karakteren Sir Robert Dudley i *[[Elizabeth (film)|Elizabeth]]* og som Mark Benford i TV-serien ''FlashForward'' fra 2009. Fiennes er sønn av forfatteren Jennifer Lash og fotograf Mark Fiennes. Han er den yngste av seks søsken  og vokste opp i West Cork i Irland. Joseph er bror av Ralph Fiennes, som også er skuespiller, filmskaperne Sophie Fiennes og Martha Fiennes, komponisten Magnus Fiennes og hans tvillingbror Jacob Fiennes, som er teknisk konservator. Flanery er fetter av Ranulph Fiennes og dermed en fjern slektning av den britiske kongefamilien. Fiennes var medlem av det britiske Royal Shakespeare Company.

Siden 2017 har han også hatt en av hovedrollene i dramaserien *[[The Handmaid's Tale]]*.

## Referanser


## Eksterne lenker
* «Joseph Fiennes: my family values», intervjuet av Joanna Moorhead, *The Guardian* 16. mars 2016
*
Gardner Fox

**Gardner Fox** (født 20. mai 1911, død 24. desember 1986) var en amerikansk forfatter av tegneserier, romaner og noveller. Han er mest kjent for sitt arbeid for forlaget DC Comics.

Etter å ha arbeidet som advokat i to år, begynte Fox å skrive for DC Comics i 1937. Der skrev han serien Speed Saunders (tegnet av Craig Flessel og senere Fred Guardineer). I 1939 skapte han den maskerte eventyreren *the Sandman* med Bert Christman og superheltseriene *[[the Flash]]* (med Harry Lampert) og *[[Hawkman]]* (med Sheldon Moldoff). Samme år ble Fox den første utenom Bill Finger til å skrive historier for Batman. I løpet av de følgende årene skapte Fox en rekke nye superhelter, som *Doctor Fate* (med Howard Sherman) og *Starman* (med Jack Burnley) i tillegg til å skrive historier om den første superheltgruppen *Justice Society of America* for heftet *All-Star Comics*.

I 1950- og 60-årene skrev Fox for serier som *Vigilante*, *the Atom*, *[[Superman]]*, *[[Batman]]*, *[[Justice League]]* og *Adam Strange* i tillegg til å være involvert i oppdateringen av sine gamle superheltkonsepter *the Flash* og *Hawkman*, sistnevnte med Joe Kubert som tegner.

Fox var også en produktiv forfatter av romaner og noveller. Han skrev blant annet for pulphefter som *Weird Tales*, *Planet Stories* og *Amazing Stories* i tillegg til en mengde romaner, utgitt både under eget navn og under psevdonym.

## Referanser


## Eksterne lenker
* 
*
A Little Mixed Up

***A Little Mixed Up*** er et musikkalbum fra 2007 utgitt av den norske blues-/soulgruppen Billy T Band. Det var bandets debutalbum.

## Sporliste

# «Boogie Woogie Country Girl»
# «Love Sickness»
# «A Little Mixed Up»
# «Can't Be Good»
# «Groovin'»
# «Don't Ya Mess with My Money Aka Don't Mess with My Money»
# «Don't Do It»
# «Ordinary Girl»
# «Buzz Buzz Buzz»
# «Lipstick, Powder & Paint»
# «Lovers Rock»
# «Oscar's Bounce»

## Referanser
Laxsjön (Krokom)

**Laxsjön** er en innsjø i Krokom kommune i Jämtlands län, Sverige. Den har et overflateareal på ca 2,8 km², og ligger 335 meter over havflaten. Ved innsjøen ligger tettstedet Laxsjö som ble grunnlagt i 1754.

Innsjøen får vanntilførsel fra Harvattnet og diverse vannkilder. Utløpet går via Storån til Hammerdalssjön, og derfra via Ammerån til Indalsälven.

Fiskebestanden i innsjøen består hovedsakelig av sik, abbor, mort og gjedde.

## Referanser